b'\n_START_ARTICLE_\nSteven Gardiner\n_START_SECTION_\nBiografija\n_START_PARAGRAPH_\n2013\xc2\xa0m. S. Gardineris pirm\xc4\x85 kart\xc4\x85 dalyvavo Baham\xc5\xb3 nacionaliniame \xc4\x8dempionate. 2014\xc2\xa0m. atstovavo nacionalin\xc4\x99 rinktin\xc4\x99 CARIFTA \xc5\xbeaidyn\xc4\x97se, kuriose u\xc5\xbe\xc4\x97m\xc4\x97 4-\xc4\x85 viet\xc4\x85 200\xc2\xa0m b\xc4\x97gimo individualioje rungtyje bei peln\xc4\x97 bronz\xc4\x85 ir sidabr\xc4\x85 estafetiniuose b\xc4\x97gimuose kartu su Baham\xc5\xb3 komanda. Tais pa\xc4\x8diais metais vykusiame pasaulio jaunimo \xc4\x8dempionate lengvaatletis u\xc5\xbe\xc4\x97m\xc4\x97 12-\xc4\x85 viet\xc4\x85 200\xc2\xa0m b\xc4\x97gime. 2015\xc2\xa0m. sportininkas dalyvavo savo pirmajame pasaulio \xc4\x8dempionate. 400\xc2\xa0m individualaus b\xc4\x97gimo rungties atrankoje Gardineris savo b\xc4\x97gime u\xc5\xbe\xc4\x97m\xc4\x97 antr\xc4\x85 viet\xc4\x85 (45.26 s) ir su 27-u geriausiu rezultatu pateko \xc4\xaf pusfinal\xc4\xaf. Nors pusfinalyje sportininkas b\xc4\x97go grei\xc4\x8diau (44.98 s) bet bendroje \xc4\xafskaitoje u\xc5\xbeimta 16-a vieta ir \xc4\xaf final\xc4\x85 nepateko._NEWLINE_2016\xc2\xa0m. vasaros olimpin\xc4\x97se \xc5\xbeaidyn\xc4\x97se 400\xc2\xa0m atrankos b\xc4\x97gime Gardineris liko antras (45.24 s) ir su 7-u geriausiu rezultatu pateko \xc4\xaf pusfinal\xc4\xaf. Tre\xc4\x8diajame pusfinalio b\xc4\x97gime pasirod\xc4\x99s Baham\xc5\xb3 atstovas liko 5-as (44.72 s) ir galutin\xc4\x97je \xc4\xafskaitoje peln\xc4\x97 11-\xc4\x85 viet\xc4\x85. Sportininkas taip pat pateko \xc4\xaf nacionalin\xc4\x99 4x400\xc2\xa0m estafet\xc4\x97s b\xc4\x97gimo komand\xc4\x85 kartu su Alonzo Russell, Michael Mathieu, Christopher Brown, Stephen Newbold. Atrankos b\xc4\x97gime nusileid\xc4\x99 Belgijos rinktinei sportininkai pateko \xc4\xaf final\xc4\x85. Tre\xc4\x8diuoju Baham\xc5\xb3 numeriu finale b\xc4\x97g\xc4\x99s Gardineris kartu su \xc5\xa1alies rinktine peln\xc4\x97 bronzos medalius (2:58.49)._NEWLINE_2017\xc2\xa0m. pasaulio \xc4\x8dempionate Gardineris laim\xc4\x97jo savo atrankos b\xc4\x97gim\xc4\x85 (44.75 s). Pusfinalyje lengvaatletis pagerino Baham\xc5\xb3 nacionalin\xc4\xaf rekord\xc4\x85 (43.89 s) ir su geriausiu dienos rezultatu pateko \xc4\xaf final\xc4\x85, kuriame b\xc4\x97go l\xc4\x97\xc4\x8diau ir nusileid\xc4\x99s tik Piet\xc5\xb3 Afrikos Respublikos b\xc4\x97gikui Veidui van Nikerkui peln\xc4\x97 sidabro medal\xc4\xaf.'